JohanHeinsen/ENO huggingface dataset:
Den Nord-Cimbriske Tilskuer, 1828-10-24
En Berliner-Tidende meddeler os Danske i Anledning af Hertuginden af Gothas Ophold paa Louisenlund, den geographiske Oplysning: "at Slesvig ligger i Holsteen. Saaledes fortæller en i Weimar i Aaret 1818 udkommen Veiviser for Reisende i Europa, at de Floder, der vande de danske Provindser ere Gudenaae, Slien, Eideren, Glommen, Drammen og Nid-Elven. De tvende der i Brug værende Sprog, ere det Danske og det Finlandske (9. - Til Jsland har man fra China hidbragt et Slags Sviin, som trives overmaade godt der. Paa nogle af de danske Smaae øer gives en Art vilde Heste, der kaldes Wildsaacken. Der findes i Danmark kun faa Mineralier, undtagen Jernminer. Hver Løverdag opføres en italiensk Opera paa Kongens Palais. Af Spadseretoure gives der en til Sant Hans, en Dyrehauge, 2 Mile fra Staden. Viinsuppe, og Kage af Æbler, kogte i Faaremelk, søges af Lækkermunde. Naar man daraussen bey mit er saa godt underrettet, hvor kan man da undres over at Bossai hans Geographie universelle, Lyon 1813, underretter sine Læsere om, at Skanderborg har en god Havn ved Kattegat, og at Aalborg ligger ved den Kanal, som forener Liimfjorden med Kattegat. Samme Forfatter fortæller, at den lutherske Religion er den herskende, men at man dog har beholdt den augburgske Confession og Korset, som Folket yder sin Tilbedelse, førend det communicerer."
Den Nord-Cimbriske Tilskuer, 1828-10-24
Indenlandsk. Jfølge Cancellie-Resolution af 26de Aug. d. A., skal en Skipper, som nedsætter sig paa Landet og agter at bruge Skibsfart fra en Havn, som er beliggende udenfor Kjøbstædernes District, ikke uden at have vundet Borgerskab være berettiget til at ernære sig ved Skibsfart, hvilket Borgerskab det iøvrigt i det concrete Tilfælde blev overladt Skipperen at tage enten i den nærmeste Kjøbstad, eller i den Kjøbstad, under hvis Tolddistrict den Havn henhørte, hvorfra han agter at fare. Og efter Resolution af 13de Septbr., maa Magistraten paa det Sted, hvor en Kjøbmand, der har vundet Borgerskab i en Kjøbstad, efter at have opsagt dette, attraaer at nedsætte sig, ansees berettiget til at prøve Jmpetrantens Qvalification til at erholde Borgerskab sammesteds.
Den Nord-Cimbriske Tilskuer, 1828-10-24
Den berygtede Exdegn, Dietz, blev den 11te Ds., efter Justitiens Foranstaltning, indbragt til Hjørring, som Arrestant. Hans Papirer ere af Politiet tagne i Bevaring.
Den Nord-Cimbriske Tilskuer, 1828-10-24
J Aaret 1826 er her i Riget foretaget 10, 170 Skifter, hvoraf 7536 ere nye tilkomne og de øvrige 2634 henstode fra de foregaaende Aar. Deraf ere i samme Aar sluttede 7463, hvorimod 2707 ved Aarets Udgang henstode usluttede, af hvilke 1008 vare ældre end 1 Aar, men af hvilke efter senere Beretninger 121 nu ere sluttede.
Den Nord-Cimbriske Tilskuer, 1828-10-24
Den 3died M. indstrandede paa Harboøre Stranden svensk Slup Diana kaldet, 30 C.=Læster, Skpr. S. A. Holmgreen, hjemmehørende i Stockholm, kommende fra Amsterdam, bestemt til Landscrona. Mandskabet er reddet; men det er uvist om noget af Skibet, der var ballastet, kan blive bjerget, da den ene Side deraf er kunst.
Den Nord-Cimbriske Tilskuer, 1828-10-24
Den 12te Dennes indstrandede paa den kgl. Forstrand ved Krage, Galeasen la belle Alliance kaldet, ført af Skpr. M. F. Schimelbein af Stettin, kommende fra ibd., bestemt til Bordeaux med en Ladning Fyrrebjælker, nye Bord og Pibestave. Besætningen er reddet; af Ladning og Skibet vil formodentlig det Medste blive bjerget. Skibet blev læk i Søen, hvorfor det maatte landsættes. Ved Strandingen indtraf den ulykkelige Hændelse, at een af BjergningsBaadene kantrede, hvorved 3 Mand druknede, deriblandt 2 Familiefædre, hvoraf den Ene efterlader sig Kone og 7 Børn, den Anden Kone og 5 Børn, foruden at disse Koner ere høit frugtsommelige og meget fattige.
Den Nord-Cimbriske Tilskuer, 1828-10-28
Udenlandsk.
Den Nord-Cimbriske Tilskuer, 1828-10-28
Rusland, Tyrkiet og Grækerland. Fra Krigsskuepladsen har man denne Gang yderst faa Efterretninger; den østerrigske Jagttager, der pleier at være temmelig paalidelig, meddeler under 29de September følgende Efterretning fra Bucharest: "Den 26de d. M. rykkede de tyrkiske Tropper 18,000 Mand stærk under Paschaen af Widdins befaling mod den russiske Position for Coroj. General Geismar modtog uden Betænkning Udfordringen til Kamp. En hæftig Fægtning opstod, og varede fra Kl. 7 om Morgenen til Kl. 2 om Eftermiddagen uden at frembringe noget afgjørende Resultat. Fra begge Siden drog man sig tilbage i sine Positioner. Men da Natten brød frem, benyttede General Geisman Tyrkernes indbildte Sikkerhed, rykkede hurtig frem, og styrtede sig over Leiren, som Tyrkerne allerede havde befæstet med nogle opkastede Skandser. Anfaldet blev understyttet af et saadant Mod, at Fienden, skjøndt overlegen i Antal, ikke var i Stand til at modstaae de russiske Troppers Angreb, men maatte søge dens Redning i Flugten, og bleve aldeles adspredte. 5 Kanoner, 24 Faner, 5000 Fangne, 700 med Munition og Levnedsmidler belæssede Vogne, og et rigt Bytte af Vaaben, Bagage og Heste faldt i Russernes Hænder. Tyrkerne ere drevne tilbage til Forskandsningerne ved Kalefat; Fjenden skal have mange Døde. Fra Schumla og Varna hører man denne Post Jntet; kun saameget veed man, at Russerne have concentreret deres største Magt for Varna, som Tyrkerne anvende Alt for at forsvare. J Fald dette Aars Feldttog ikke skulle have det hældige Udfald for Russerne, som man ventede, saa maae dette allene tilskrives, at de have næret et alt for ringe Begreb om deres Fjende, og have derfor forsømt vedat besætte Servien, at dække deres venstre Fløi, og ved at spærre Bosporus og Dardanellerne fra begge Sider, at sende Hungeren ind i deres Fjenders Hovedstad, dog dette vil vel igjen blive oprettet; imidlertid har det forsmaaede Serwien aabnet sine Marker for Arnauter=Hæren, der fra Vid din er falden den russiske Hær i Ryggen; og StorSultanen har funden Leilighed til at sætte Alt i Forsvars Tilstand, og til at forsyne sin Hovedstad, med alle Nødvendigheder. - - Fra Constantinopel skrives nu, at den 15de September er Prophetens Fane bleven plantet med megen Høitidelighed. Storherren, omgivet af sit Ministerium, Stordignitarierne, de Ulemas, hans Garde og en stor Deel af Hovedstadens Milits, ledsagede den hellige Standart til Casernen udenfor Staden, til Ramis=Tschiflik, og opslog her sin Leir med en 8 a 10,000 Mand. Det er denne forskandsede Leir, som indtage Høiderne omkring Staden. mere end 100 Aar har ingen Sultan stillet sig i Spidsen for Hæren. Efter Ceremonien, er Ministeriet igjen vendt tilbage til Staden, og Reis Effendi boer nu i Portens Pallads, hvor ogsaa de øvrige Ministre lade indrette deres Cancellier.
Den Nord-Cimbriske Tilskuer, 1828-10-28
J Følge Efterretning fra Grækerland af 25de August var en Expedition afgaaet fra Poros til Prevesa, bestaaende af 6 store Pramme, 2 Kanonbaade, 1 Dampskib, 2 Goeletter, og den Eskadre, som Hastings for commanderede. General Eumorphopulo, i Spidsen for 2000 Palekaris, skal understytte Expeditionen. Den ministerielle Commission, som var nedsat for at sørge for Levnedsmidler og Munition til Landmagten, er opløst. Maurocordato, Statssekretairen Trikupis og Flere skulle have forlangt deres Afskeed. Man forsikkrer at Præsidenten Grev Capodistrias skal have overdraget Russerne Øen Samos, for at oprette der deres Hovedqvarteer og Magaziner; ogsaa den franske og engelske Eskadre ville erholde saadanne Foreningspuncter.
Den Nord-Cimbriske Tilskuer, 1828-10-28
En russisk Stabsoberst er ankommen til Præsidenten, for at sørge for Anvendelsen af de fra hans Sonverrain sendte Penge; han var afreist, for at besigtige Ypsilantis Stilling. Paa Præsidentens sidste Reise fra Calamata til Naupliou, var har nær faldet i Hænder paa endeel arabiske Ryttere.
Den Nord-Cimbriske Tilskuer, 1828-10-28
General Church staaer endnu i sin Stilling ved Mitica. J Henseende til den franske Expedition melde Depescher fra Morea af 26de September, at Jbrahim Paschas Ægyptere afseile Tid efter Anden. Den 2den Division af den ægyptiske Armee var allerede afgaaet under Escorte. Admiral Rigny havde skaffet flere Transportskibe, forat paaskynde Rømningen. Tyrkerne synes ogsaa tilbøielige til at afreise: den 25de Septbr. vare 500 Tyrker afmarscherede til Rumelien. Seraskjeren Reschid Pascha, havde faaet Ordre til ufortøvet at bryde op med sine Tropper til den tyrkiske Armees Hovedqvarteer. Mærkeligt er det, at efter en Skrivelse fra Toulon, skulle 2de franske Fregatter lagt sig uden for Coron for at angribe den fra Søsiden, og Journal du Commerce melder den vistnok upaalidelige Efterretning, at General Sebastiani havde indtaget Coron med Storm, g ladet Besætningen springe over Klingen.
Den Nord-Cimbriske Tilskuer, 1828-10-28
Frankerig. Uagtet der tales meget om, at General Maison skal have faaet Jnstructioner, der byde ham at søge med det Gode, at formaae Tyrkerne til frivillig at forlade Morea, at Tropperne formodentlig snart ville vende tilbage opd.; saa seer man dog, at man ruster sig meget stærkt overalt i Frankerig: J Rochefort ere nylig 500 ny Arbeidere antagne til at arbeide paa Skibs værfterne, 6 Linieskibe og 6 mindre Krigsfartøier. ere under Bygning, Regjeringen vedbliver at frag. te Transportskibe, og det hedder, at i Medio Nov. skal en Brigade paa 4000 Mk. Infanterie og 300 Md. Artillerie igjen afgaae til Morea. Det hedder, at Kammerne igjen skulle sammenkaldes til 15de Decbr. Ærkebiskoppen af Toulouse har paa et Brev fra Ministeren for de geistlige Anliggender, hvori han forlanger at de saa ofte omtalte Forordninger om Underviisningsvæsenet skulle fuldbyrdes, givet følgende Svar: "Monseigneur min Families Devise, som blev den meddeelt i Aaret 1120 af Paven Callixtus den 2den lyder: Etiam si omnes, ego non (om ogsaa Alle, jeg ikke). Det er ogsaa overeensstemmende med min Samvittighed. Jeg har den Ære at henleve, med den, Kongens Minister skyldige ærbødige Høiagtelse. A. J. Cardinal-Erkebiskop af Toulouse."
Den Nord-Cimbriske Tilskuer, 1828-10-28
Kongen kan imidlertid undvære Erkebispens Samtykke, og hans uforskammede Skrivelse, siger Mettager du Clambres.
Den Nord-Cimbriske Tilskuer, 1828-10-28
Blandinger. Man erfarer med Forundring, at den russiske Regjering har fragtet flere engelske Skibe for at for Korn lige til i Nærheden af Krigsskuepladsen. Men en anden Handel er afsluttet med den russiske Regjering, hvor ingen ringere end Hertugen af Wellington selv skal være Hovedagent og Contrahent: den russiske Regjering har nemlig fordret en Leverance af 5000 Fade Krudt, som man ikke er lidet forundret over at erfare, at Hertugen har paataget sig for ringeste Priis at levere fra Regjeringens Krudt møller.
Den Nord-Cimbriske Tilskuer, 1828-10-28
Efter et Kort i Steentryk, som følger med den preussiske Statstidende, ligger Varna i en Dal, som østen for det sorte Hav, nordlig og sydlig, begrændses af 2 fremspringende Bierghøie. Vesten for Staden ligger Søen Liman, som løber ud tæt ved Staden. Keiserens Leir staaer paa de nordlige Høie, Flaaden ligger i den, ved disse Høie og af det sydlige Forbjerg Galata dannede Havn.
Den Nord-Cimbriske Tilskuer, 1828-10-28
Den preusiske Stats Financer, ere under den ligesaa dristige som indsigtsfulde Finantsminister v. Mos's Bestyrelse, for nærværende Tid i den mest blomstrende Tilstand. Kronprindsen af Preusens Reise til Jtalien vil vare halvtredie Maaned, for at besee Jtaliens Kunstværker.
Den Nord-Cimbriske Tilskuer, 1828-10-28
Den franske Besætning i Cadix, 6200 Md., er nu afmarscheret.
Den Nord-Cimbriske Tilskuer, 1828-10-28
Det hedder at Ex Ministeren Hr. Villie, som opholder sig paa sine Godser ved Toulouse, er indbuden af Hs spanske Majestæt til at begive sig til den spanske Hofler; man troer at Kongen vil benytte sig af hans Raad, til om muligt igjen at ophielpe Spaniens Finantser.
Den Nord-Cimbriske Tilskuer, 1828-10-28
Mellem den nederlandske og svenske Regjering er afsluttet en Overeenskomst om et betydeligt QvantumSkibsbygningsstræe, som skal leveres af de svenske og norske Skove.
Den Nord-Cimbriske Tilskuer, 1828-10-28
Fra Hanau skrives, at Overforst=Opsynsmanden, fra Oberkallbach er funden myrdet i den nogle hundrede Skridt fra dette Sted beliggende Skov; man troer af Vildttyve, da Mordet er skeet ved 3 Hug af en Øre. En Enke og flere umyndige Børn, begræde hans Tab; dette er i et Tidsrum af et Aar, det tredie paa en Forstofficiant udøvede Mord. Vildttyve, fra 20 a 30 Mand vise sig ofte paa Grændsen, af det Hanauiske.
Den Nord-Cimbriske Tilskuer, 1828-10-28
J Cadix døde den 20de Septbr. 6 Mennesker, den 21de 7 og den 29de 8.
Den Nord-Cimbriske Tilskuer, 1828-10-28
J Jrland synes det igjen hist og her, at blive uroligt. Nogle Huse og Lader ere blevne stukne i Brand om Natten; og i flere Huse have Bevæbnede afpresset Beboerne Penge, for, som de sagde, at kjøbe Krudt derfor. Hvede er falden meget i Engeland, og Havre var falden 1 Skilling pr. Quarter.
Den Nord-Cimbriske Tilskuer, 1828-10-28
Den constitutionelle Deputerede fra Besancon, Hr. Jobez, blev fornylig af hans skye Hest kastet mod en Muur, og døde nogle Timer efter.
Den Nord-Cimbriske Tilskuer, 1828-10-28
Kongen af Frankerig har udnævnt den danske Skibscaptain Hagerup, som for omtrent 1 Aar. siden reddede et fransk Skib ved de atoriske Øer, til Ridder af Æreslegionen.
Den Nord-Cimbriske Tilskuer, 1828-10-28
Fra Lissabon skriver man under 29de Septbr.: Statscassen er tom. Don Miguel har befalet alle Kjøbmænd, som have indiske Vare paa Transit i Nederlag, at udrede Told deraf, denne Foranstaltning vil nok bringe Penge i Skatkammeret, men et stort Antal Handelshuse ville ogsaa blive i Bund og Grund ødelagte.
Den Nord-Cimbriske Tilskuer, 1828-10-28
Fra Hamburg skrives, at Hs. kongl. Høihed, Prinds Frederik Carl Christian havde den 19de October beæret Skuespilhuset der med sit Besøg,
Den Nord-Cimbriske Tilskuer, 1828-10-28
Udenlandsk. I Hovedstaden venter man en Politie=Placat med nærmere Bestemmelse til Ordens Jagttagelse ved forestaaende Høitideligheder. Man troer, det kun under visse Betingelser vil blive tilladt at kjøre omkring for at see Jlluminationen. - Blandt de hertil i disse Dage ankomne Reisende er den franske Minister her ved Hoffet, Grev de St. Simon, den kgl. preusiske Gesandt Grev von Seckendorff, spansk Charge d'Affaires Quirico, dansk Gesandt Kammerherre v. Qualen, Baronerne v. Pechlin, Stjernerona og Barnekov m. Fl. - Mange af dem, som have erholdt Tilladelse til at anlægge Uniformer, kan des- værre ikke, uagtet de største Anstrængelser, faa dem færdige. Guldtrækkerne arbeide Nat og Dag - Den sidste Hamborger Correspondent meddeler følgende Efterretninger fra Kjøbenhavn: "Hendes Majestæt Dronningen lader, efter Forlydende, den hele Jndretning og det hele Meublement paa Amalienborg Palaiet for det unge Fyrstepar, bestride af sit Privat Chatol, hvortil Bekostningen anslaaes til 250,000 Rbd. - Efter Forlydende vil den ved kongl. Prindsessers Formæling ellers sædvanlige Prindsesseskat blive Landet eftergiven. - J nogle Dage gik her det Rygte, at den unge Prinds alt i næste Uge ville incogn. indtræffe til Frederiksberg Slot og derfra holde sit høitidelige Indtog i Residentsen. Casadaban, som i en lang Række af Aar har havt den første Restauration i Kbhavn, er død i disse Dage.
Den Nord-Cimbriske Tilskuer, 1828-10-28
Dr. phil Rudelbach har udgivet en Pjece, betitlet Saul iblandt Propheterne (et Stridsskrivt mod Prof. Dr. Clausen).
Den Nord-Cimbriske Tilskuer, 1828-10-28
Kammerherre Oberst Hegermann-Linden, cron: er bleven Chef for Studenter=Corpset, i Generalmajor v. Loventz's Sted, som formedelst Svagelighed er afgaaet.
Den Nord-Cimbriske Tilskuer, 1828-10-28
Forhenværende Byefoged i Assens, Cancellieraad Nellemann, der har været blind i 12 Aar, er død i Kbhavn, 72 Aar gammel J Anledning af den forestaaende høie FormælingsFest bliver Søndagen den 2den Novbr. foranstaltet, et Bal paa Odense Raadstue, hvortil Embedsmænd, Borgere og andre agtbare Jndvaanere, saavel af Byen som af Provindsen indbydes ved Borgemester og Raad samt Borger-Repræsentanterne. Den hele Jndtægt skal anvendes til Understøttelse.
Den Nord-Cimbriske Tilskuer, 1828-10-28
for saadanne nødlidende Medborgere, som, saavidt det skjønnes, uden egen Brøde ere geraadte i Fattigdom, og som uagtet deres vitterlige Trang dog i have anholdt om Hjælp af Byens Fattigkasse.
Den Nord-Cimbriske Tilskuer, 1828-10-28
Captain Christensen i Søe-Etaten (Medeier, af Dampskibet af Dania, hvoraf han har afstaaet Part til Grosserer Sars og 1/2 Part til Hof=Agent WPetersen, er bleven udnævnt til Gouverneur for de kongl. danske Besiddelser i Ostindien, istedet for den hidtilværende Gouverneur, Capt. Seidelin, som kommer hjem igjen.
Den Nord-Cimbriske Tilskuer, 1828-10-28
I Kbhavns Adresse-Avis for 15de Octbr. anmoder en Embedsmand, der nødtvungen er faldet i 2de af Stadens bekjendte Aagerkarles Hænder, om et Laan, af 400 Rbd. for at ordne sine forfaldne Pengesager, mod 100 Rbd. aarlig Tilbagebetaling.
Den Nord-Cimbriske Tilskuer, 1828-10-28
Karenslyst ved Nakskov er i denne Tid bleven kjøbt af Hr. Forligelsescommissair Schwensen for 23000 Rbd. Sedler. Et Særsyn har i Aar viist sig ved Aalborg, derved, at et Figentræ har, da de første Frugter aftoges, givet nye Blomster, hvoraf bleve Pærer, der i disse Dage modne ere afplukkede. Træet staaer i Skovbakke Plantagen og paa et Sted under en Bakke, hvor man med Hensyn til Læ og Temperatur næsten kan tænke sig et Drivhuus.
Den Nord-Cimbriske Tilskuer, 1828-10-28
Jviborger Samler af 18de Dennes er bekjendtgjort, at der næstkommende 1ste November, om Aftenen imellem Kl. 8 og 12, bliver paa Lyshøi, ved Lys gaard Kirke, 1 1/2 Miil sydvest for Viborg, tændt en Glædesild, som vil kunne sees i Jyllands samtlige 4 Stifter.
Den Nord-Cimbriske Tilskuer, 1828-10-28
Døde. Sønder-Jernløse Præstegaard : Elisabeth, H. Reingaard, fød Fæster. Odense. Johanne Claudine Pingel, f. Kühl, 30 Aar. Nibe: Gjæstgiver Mogens P. Schibbye, 48 Aar. Aalborg, Johanne M. Breum, sal. Anders Søes Enke, 12 Aar.
Den Nord-Cimbriske Tilskuer, 1828-10-28
Befordringer og Afgang. Under det danske Cancellie: Den 8de October er Sognepræst for Kornum og Løgstør Menigheder i Viborg Stift T. Lund, beskikket til tillige at være Provst for Slet, Aars og Gislum Herreder i Aalborg Stift (i Sognepræsten for Aars og Haubroe, D. Gottschalks Sted, der, formedelst Alder og Svagelighed, havde ansøgt og Fritagelse for at tiltræde Provstiet); Cand. theol. N. C. B. Clausen til Sognepræst for Adslev og Miesing Sognekald i Aarhuus Stift; storhertugelig bessisk Overrabiner i Provindsen Over=Hessen, Dr. pril. A. A. Wolst, til Præst ved den mosaiske Menighed i Kjøbenhavn.
Den Nord-Cimbriske Tilskuer, 1828-10-28
Kjøbenhavns Børs, den 17. Octbr. Cours. Hamb. 2 M., a vista 210. Spec. 214. Specier solgtes til 12 Mk. 10 1/2 s. BankDisconto 4 pCt. Norske Speciessedler pr. 100 Specier 154 a 154 1/2 Rbdlr. Sedler. 4 pCt. kal Obligationer (uden Renter) 85 Rbdlr. Sedler. Dito dito 80 1/2 i Banco. Nationalbank-Obligationer af Laanet 4de Febr. 1820) 102 a 102 1/2 Rbd. r. Sølv. Dito dito 108 3/4 a 109 Rbd. Sd. og
Den Nord-Cimbriske Tilskuer, 1828-10-28
Kbhavns Torvepriser den 18 Octbr. 1828. Hvede 8 Rbd. 2 Mk. - s. a 9 Rbd. 3 Mk. - s. Rug 4 Rbd. 2 Mk. - s. a 5 Rbd. 2 Mk. - s. Byg 2 Rbd. 3 Mk. - s. a 2 Rbd. 4 Mk. - s. Havre 2 Rbd. 2 Mk. - s. a 2 Rbd. 3 Mk. 8 s. Ærter 5 Rbd. 1 Mk. - pr. Tønde.
Den Nord-Cimbriske Tilskuer, 1828-10-28
Avertissements. Efter Begjæring af Lloyds Agent Her Consul P. Nisson hersteds, bliver Fredagen den 14. November förstkommende, om Formiddagen Klokken 10, afholdt offentlig Auction i Christen Kjöbmands Pakhuus i Wixøe, over circa 150 Skippund St. Petersburg reen Hamp, tørt og ubeskadiget ilandbjerget fra det den 24 August d. A.
Den Nord-Cimbriske Tilskuer, 1828-10-28
paa Fæbbersted Strand indstrandede engelske Skib Hoppe, fört af Capt. John Blondett, Auctions-Conditionerne erfares paa Auctionsstedet; dog bemærkes : at Betalingen erlægges ved Vahrenes Udlevering. Lysthavende indbydes. Thisted den 28. October 1828. Lutzhøft.
Den Nord-Cimbriske Tilskuer, 1828-10-28
Over den Søren Larsen Frue tilhørende, den kongelige Kasse for resterende Skatter adjudicerede Gaard i Huusbye, Kjettrup Sogn, Vester-Hann-Herred, Thisted Amt, Hartkorn 4 Tdr. 4 Skpr. 3 Fdkr., afholdes 3de offentlige Auctioner:
Den Nord-Cimbriske Tilskuer, 1828-10-28
Fredagen den 7de Novbr. ) førstkommende, den 21de f. M. ) hver Dags For- og Mandagen den 8de Decbr.) middag Kl. 10, de 2de første Auctioner paa Herredscontoiret og den Sidste i Gaarden; hvilket herved saavel til Lysthavendes, som øvrige Vedkommendes Underretning, bekjendtgjøres. Hann-Herredernes Contoir paa Aagaard, den 20de October 1828. Kjer. Nylig har forladt Pressen.
Den Nord-Cimbriske Tilskuer, 1828-10-28
Fattig-Reglementerne af 5. Juli 1803 og Plakaten af 1. December 1825, med vedføiede nærmere Bestemmelser og Forandringer, samt nogle Anmærkninger. Af Christian Ehlers Herz, Cancell. og Byefoged i Bogense. Til Veiledning og Lettelse for Medlemmer af Fattig Commissioner har Forfatteren beflittet sig paa, saa nøiagtig og fuldstændtet, og dog saa lidet vidtløftigt som muligt, at samle Alt, hvad der er udkommet Fattigvæsenet angaaende, og indført næsten alle vedkommende efter 5. Juli 1808 emanerede Collegii-Resolutioner paa sit i Anordningerne tilsvarende Sted, hvorved tillige enhver Gjentagelse er undgaaet.
Den Nord-Cimbriske Tilskuer, 1828-10-28
Skriftet, 18 Ark stort i Qvarto, sælges her i Thisted hos Undertegnede for 8 Mk. 8 s. hæftet. Joh. G. Lund.
Den Nord-Cimbriske Tilskuer, 1828-10-28
Blandinger. Efter de sidste Efterretninger fra Gibraltar, havde nu Sygdommen saaledes der tiltaget, at 70 Menneskeer daglig bleve anfaldne deraf. Jkke en eneste Soldat var forbleven i Fæstningen, de camperede Alle udenfor.
Den Nord-Cimbriske Tilskuer, 1828-10-28
J Genua har man føelt et meget hæftige Jordskjælv, som varede i 40 Secunder.
Den Nord-Cimbriske Tilskuer, 1828-10-28
Fra Nye-York skrives, at D. Pable Obregon, mexikansk Gesandt ved de forenede nordamerikanske Stater, havde i Aandsforvirring dræbt sig selv i Washington.
Den Nord-Cimbriske Tilskuer, 1828-10-28
Der skrives fra Canca paa Candien, at paa denne Øe slaaes Grækerne bestandig med Tyrkerne, og Antallet af de oprørske Grækere formerer sig saaledes, at man frygter for at hele Øens Befolkning vil gribe til Vaaben.
Den Nord-Cimbriske Tilskuer, 1828-10-28
Den russiske Armee skal have i den varme Aarstid tabt en Mængde Slagteqvæg og Heste; blot af Hornqvæg 25,000 Stkr., den forpestede Luft, som derved er opkommet, skal have virket paa Soldaternes Sundheds Tilstand.
Den Nord-Cimbriske Tilskuer, 1828-10-28
Man troede i Constantinopel at Storherren snart ville bryde op til Adrianopel. Den storherrelige Skat har faaet en stor Tiløgning, ved den afdøde Statholder af Chios, Emin Wahid Paschas Død. Hau skal efterlade 45,000 Punge, eller mere end 20 Millioner Piastre. Flere Bander begynde igjen at vise sig i Valen, cia og Catalonien. Den bekjendte Pater Pugnal, og den berygtede Carogol begynde igjen at udraabe paa Nye Carl den 5te som Konge.
Den Nord-Cimbriske Tilskuer, 1828-10-28
En Grevinde v. Rocheline i Paris, er formedelst gientagne Tyverier i Boutikerne, dømt til 1 Aars Fængselsstraf og 25 Frankers Mulct. Usandsynlig synes den Efterretning fra Bajonne, at den gule Feber skal være udbrudt i denne Stad, og de fra Cadix bortdragne franske Tropper skulle have draget en Cordon om Staden.
Den Nord-Cimbriske Tilskuer, 1828-10-28
En Bonde i det Steyermarkiske havde forleden skudt en Ørn, som han kastede paa Nakken for at bære hjem. Men pludseligt fik Ørnen Liv igjen, og slog sin ene Kloe saa dybt i Bondens venstre Haand, at der maatte Folk til for at rive ham løs. Men Manden døde tredie Dagen efter.
Den Nord-Cimbriske Tilskuer, 1828-10-28
Storfyrstinde Helena af Rusland beviste nylig Hr. von Rothschild i Frankfurt den Ære, paa hans underdanigste Jnvitation, at spise Frokost i hans Have. Hr. Nathan Rothschild fra London har skjænket 5000 Gl. til det christelige Fattighuus i Frankfurt.
Den Nord-Cimbriske Tilskuer, 1828-10-28
Nogle franske Soldater i Cadix havde for kort Tid siden en Strid med Jndvaanerne. Stadens Gouverneur lod Dagen før Franskmændenes Afmarsch en Bekjendtgjørelse udstæde, hvorved der blev befalet Orden og Rolighed.